
Naslov: V Vipapu po petih mesecih spet zagnali proizvodnjo
Napoved za voditelja:

V krški papirnici Vipap Videm so sinoči po petih mesecih, odkar je bila proizvodnja zaustavljena, ponovno zagnali enega od treh papirnih strojev. Kot je znano je Vipap v postopku prisilne poravnave in že 15 let posluje z negativnim obratnim kapitalom. Novo vodstvo si je postavilo cilj, da postanejo ovojno embalažni proizvajalec rjavih papirjev. Gre za lastno razvojno inovacijo, ki jo je nagradila tudi Gospodarska zbornica. In kljub temu, da so za ponovni zagon pridobili strateškega partnerja – družbo CNG, Central National Gottesman Europe, jim Okrožno sodišče v Krškem ni dovolili skleniti pogodbe z njim, s katero bi si zagotovili likvidna sredstva za zagon proizvodnje.

V VIPAPU PO PETIH MESECIH SPET ZAGNALI PROIZVODNJO 

ODPUSTILI SO MENEDŽERJE IN POSTAVILI EKIPO KRIZNEGA VODENJA
DRUŽBA CNG BI VLOŽILA 2,7 MIO EVROV IN ZAKUPILA 30% PROIZVODNJE

Iz Krškega Novinar GORAN ROVAN

Snemalec in montažer SEBASTIJAN AJDIŠEK
Nova uprava Vipapa je pred dvema mesecema napovedala, da bo decembra ponovno zagnala proizvodnjo.
MILENA RESNIK
PREDSEDNICA UPRAVE VIPAP VIDEM KRŠKO

»Kakor vidte v ozadju nam je to uspelo. Se pravi včeri smo v sistem vzpostavili energetiko, pripravo vlaknin in pa tudi papirni stroj 3, ki trenutno proizvaja časopisni papir.«

Vodstvo je razrešilo več dobro plačanih menedžerjev in s tem znižalo stroške poslovanja za 20%. Tako imajo zdaj le 280 zaposlenih, iščejo pa nove kadre za delo v proizvodnji. Za ponoven zagon strojev so morali pridobiti podporo dobaviteljev, kupcev in zaposlenih. Pa tudi strateškega vlagatelja, saj potrebujejo mesečno kar 7 milijonov evrov obratnega kapitala.

MILENA RESNIK
PREDSEDNICA UPRAVE VIPAP VIDEM KRŠKO

»Samo konstrukcijo smo zaprl s podporo kupcev v višini 4,3 mio. Sicer nas avansira ali pa plačuje ob odpremi treh do sedem dni. Približno 3 milijone pa smo poiskali oziroma smo dobili od strateškega partnerja CNG. To je trgovec, ki je na svetovnem trgu znan kot eden največjih trgovcev na področju papirjev.«
Pri tem pa se je zapletlo, saj jim je Okrožno sodišče v Krškem zavrnilo predlog za podpis pogodbe s tem partnerjem. In to kljub temu, da se je s tem predlogom strinjal prisilni upravitelj in da je češki lastnik Vipapa dovolil vpis hipoteke in izbris svoje.

MILENA RESNIK
PREDSEDNICA UPRAVE VIPAP VIDEM KRŠKO

»Ne razumem in v tem trenutku ne znam si razložit, kje so razlogi sodišča, da je bil ta sklep zavrnjen in smo včeri dobil negativen sklep, da te pogodbe, ki bi nam omogočila, da bi danes podpisali pogodbo pri notarju in jutri dobili denar na račun, žal ne moremo izvedet.«
V Vipapu se bodo na sklep sodišča pritožili, pravijo pa, da bodo nadaljevali z aktivnostmi, saj bi radi do februarja zagnali še oba papirna stroja, ki trenutno še stojita.
